b'\n_START_ARTICLE_\nNeliraajahalvaus\n_START_SECTION_\nSyyt\n_START_PARAGRAPH_\nNeliraajahalvaus johtuu aivoihin tai selk\xc3\xa4ytimeen kohdistuneesta vauriosta, jonka vuoksi henkil\xc3\xb6 menett\xc3\xa4\xc3\xa4 osittain tai kokonaan kykyns\xc3\xa4 liikuttaa k\xc3\xa4si\xc3\xa4\xc3\xa4n ja jalkojaan. Selk\xc3\xa4ydinvamman saattavat aiheuttaa muun muassa liikenteess\xc3\xa4, urheilussa tai kotioloissa sattuneet tapaturmat mutta my\xc3\xb6s tietyt sairaudet.\n_START_SECTION_\nTerminologia\n_START_PARAGRAPH_\nNeliraajahalvaus tunnetaan my\xc3\xb6s nimell\xc3\xa4 tetraplegia ja kvadriplegia. Molemmat termit tarkoittavat nelj\xc3\xa4n raajan halvaantumista, joskin tetraplegia on nyky\xc3\xa4\xc3\xa4n hyv\xc3\xa4ksytt\xc3\xa4v\xc3\xa4mpi termi. Tetraplegia, jota k\xc3\xa4ytet\xc3\xa4\xc3\xa4n yleisesti Euroopassa, on etymologisesti parempi versio, koska sek\xc3\xa4 sanat tetra ett\xc3\xa4 plegia ovat kreikkalaisper\xc3\xa4isi\xc3\xa4 sanoja, kun taas sana quadra on latinalaisper\xc3\xa4inen.'